Väävelkollane jumikas

Väävelkollane jumikas (Centaurea sulphurea) on üheaastane rohttaim korvõieliste (Asteraceae) sugukonnast. Taim on looduslikult levinud Lääne-Euroopas, kuid sisse toodud liigina on esindatud ka teistel mandritel.Planeedi pärijad. Chris D. Thomas. SA Loodushoiu Fond koostöös kirjastusega KVART, ISBN 9789916964439, 2023 

Väävelkollane jumikas kuulub Põhja-Ameerikas Californias üliinvasiivseks muutunud kiirja jumika (Centaurea solstitialis) lähisugulaste hulka. Kuigi väävelkollane jumikas introdutseeriti Californiasse juba 19. sajandil, ei ole liik seal invasiivseks kujunenud.Montesinos, D., Santiago, G., & Callaway, R. M. (2012). Neo-allopatry and rapid reproductive isolation. The American Naturalist, 180(4), 529–33. doi:10.1086/667585Graebner, R. C., Callaway, R. M., & Montesinos, D. (2012). Invasive species grows faster, competes better, and shows greater evolution toward increased seed size and growth than exotic non-invasive congeners. Plant Ecology, 213(4), 545–553. doi:10.1007/s11258-012-0020-x

 Botaaniline iseloomustus 
Üheaastane rohttaim, kasvab 30–90 cm kõrguseks. Täiskasvanud taime vars on harunenud, noorel taimel on vaid üks vars. Lehed on vahelduvad.

 Paljunemine 
Paljuneb seemnetega. Pole uuritud, kui kaua seemned elujõulised püsivad, kuid sarnaste liikide seemned säilivad mullas kuni kolm aastat. 

 Kasvukoht 
Kasvab peamiselt avatud, päikesepaistelistel ja inimtegevusest mõjutatud aladel, sealhulgas rohumaadel, põldudel, karjamaadel, teeservadel ja jäätmaadel. 

 Sarnased liigid 
Teistest Kirde-Ameerikas esinevatest sarnastest jumikaliikidest eristub väävelkollane jumikas okastega õisikute poolest. Kollased õied eristavad seda liiki lillaõielistest jumikatest. Ehkki ka liikidel Centaurea melitensis ja Centaurea solstitialis (kiirjas jumikas) on kollased õied, on neil väävelkollasest jumikast erinevad lehed, mis on valgete vatjate karvakeste tõttu hallikasrohelised. Samuti on väävelkollase jumika õisikud suuremad kui liikide Centaurea melitensis ja Centaurea solstitialis õisikud ning seemned on kaks korda suuremad ja tumedamad.  

 Viited 

Kategooria:Korvõielised